རྒྱ་གཞུང་གིས་བོད་ཐོག་འཛིན་པའི་དྲག་གནོན་སྲིད་ཇུས་ཤུགས་ཆེར་བཏང་བའི་རྐྱེན་གྱིས།ཟི་ཁྲོན་ཞིང་ཆེན་རྔ་བ་བོད་རིགས་རང་སྐྱོང་ཁུལ་ནང་བོད་མི་ཞིག་གིས་རང་སྲེག་ཞི་འབོད་གནང་ནས་འདས་གྲོངས་སུ་ཕྱིན་ཡོད་པ་རེད།འདི་ག་ལྟེ་གནས་ཁང་ལ་གནས་ཚུལ་འབྱོར་གསལ་ལྟར་ན།ཟླ་འདིའི་ཕྱི་ཚེ་༤ཉིན་རང་ལོ་༢༣ཡིན་པའི་རྡོ་པོ་ཞུ་བ་ཞིག་གིས།རྒྱ་གཞུང་གིས་བོད་ཐོག་འཛིན་པའི་དྲག་གནོན་སྲིད་ཇུས་ལ་རང་སྲེག་ཞི་འབོད་གནང་ནས་འདས་གྲོངས་སུ་གྱུར་ཡོད་པ་དང་།རང་སྲེག་སྐབས་སུ་ཁོང་གིས།རྒྱལ་བ་བསྟན་འཛིན་རྒྱ་མཚོ་སྐུ་ཚེ་བརྟན་དགོས།གསེར་ཞལ་མྱུར་ཏུ་མཇལ་བར་ཤོགཅེས་ཞི་འབོད་གནང་བཞིན་འདས་གྲོངས་ཕྱིན་ཡོད་འདུགརྡོ་པོ་ནི་རྒྱ་གཞུང་གིས་བོད་ས་བཅད་བགོས་ལྟར་བྱས་ན།མདོ་སྨད་རྔ་བ་རྫོང་ཆོ་རྗེ་མ་ཡུལ་ཚོའི་རུ་ཆེན་གཉིས་པ་བྱ་སྐོར་སྡེ་བ་ནས་ཡིན་པ་དང་།ཁོང་གི་ཕ་མིང་ལ་གཅོད་པ་དང་མ་མིང་ལ་འཕྲིན་ལས་སྐྱིད་ཞུ་བ་དང་།ཁོང་གི་ཨ་མ་ལོ་ཤས་གོང་ནས་གྲོངས་ཤིང་།དེང་སྐབས་ཁོང་ཨ་ཞང་འཇམ་དཔལ་གྲགས་པ་ཚང་དུ་སྡོད་ཡོད་ཅིང་།ཆོ་རྗེ་མ་ཡུལ་ཚོའི་བྱ་སྐོར་སྡེ་བ་ནི་ཕྱུགས་ཟོག་འཚོ་སྐྱོང་ལ་བརྟེན་པའི་འབྲོག་སྡེ་ཞིག་ཡིན་འདུགརང་སྲེག་ཞི་འབོད་གནང་མཁན་རྡོ་པོ་ཡི་སྐུ་ཕུང་བཙན་འཕྲོག་བྱས་མིན་དང་།རང་སྲེག་གནང་ཡུལ།དེ་བཞིན་ཁོང་གི་ཤུལ་ལུས་ནང་མིའི་དངོས་ཡོད་གནས་སྟངས་སོགས་ཞིབ་ཕྲའི་གནས་ཚུལ་ཤེས་རྟོགས་མ་ཐུབ་པར་ལྷག་ཡོད།འདི་ནི་ད་བར་ལག་སོན་བྱུང་བའི་མདོ་སྨད་རྔ་བ་ཁུལ་དུ་རང་སྲེག་ཞི་འབོད་གནང་མཁན་གྲངས་༤༡པ་དང་བོད་ནང་དུ་རང་སྲེག་ཞི་འབོད་གནང་མཁན་གྲངས་༡༥༤བ་དེ་ཆགས་ཡོད།བོད་ནང་གི་རང་སྲེག་ཞི་འབོད་ཐོག་པ་དེ་ཕྱི་ལོ་༢༠༠༩ལོར་དགེ་འདུན་པ་བློ་བཟང་བཀྲ་ཤིས་ཀྱིས་རྔ་བ་ཁུལ་དུ་རང་སྲེག་ཞི་འབོད་གནང་བ་དེ་ཡིན་པ་རེད།འདི་ག་ལྟེ་གནས་ཁང་གི་ངོས་ནས་བོད་མི་གཞོན་སྐྱེས་ཤིག་གིས་འདས་པའི་མི་ལོ་བཅུ་ཕྲག་མང་པོར་རྒྱ་གཞུང་གིས་ཐོག་འཛིན་པའི་དྲག་གནོན་སྲིད་ཇུས་ལ་རང་སྲེག་ཞི་འབོད་ཀྱིས་འདས་གྲོངས་ཕྱིན་པར་བློ་འཚབ་ཆེན་པོ་བྱེད་ཀྱིན་ཡོད།རྡོ་པོས་མཚོན་པའི་བོད་མི་ཚོས་རང་སྲེག་ཞི་འབོད་གནང་སྟེ།བོད་ནང་གི་བོད་མི་ཚོར་འདུ་འཛོམ་རང་དབང་དང་སྨྲ་བརྗོད་རང་དབང་གང་ཡང་མེད་པའི་དཀའ་སྡུག་དང་མངོན་འདོད་བརྗོད་ཡོད།རྒྱ་ནག་དམར་ཤོག་གཞུང་གི་དྲག་གནོན་སྲིད་ཇུས་འོག་ཏུ་བོད་མི་ཚོས་རང་སྲེག་ཞི་འབོད་གནང་ནས་འདས་གྲོངས་ཕྱིན་པ་ལྟར།རྒྱ་གཞུང་གིས་སྤྱི་དམངས་ཀྱི་ཐོབ་ཐང་ལ་འགན་སྲུང་བྱེད་དགོས།རྒྱ་གཞུང་གི་ནོར་ཁྲུལ་ཅན་གྱི་སྲིད་ཇུས་འོག་ཏུ་བོད་ནང་དུ་བོད་མི་༡༥༤ཡིས་རང་སྲེག་ཞི་འབོད་གནང་བ་དང་།དེའི་གྲས་ནས་བོད་མི་༡༣༣འདས་གྲོངས་ཕྱིན་ཡོད།རང་སྲེག་ཞི་འབོད་ཁྲོད་དུ་འདས་གྲོངས་ཕྱིན་པ་དང་རྨས་སྐྱོན་ཕོགས་པའི་གནད་དོན་དེས།རྒྱལ་སྤྱིའི་སྤྱི་ཚོགས་ཀྱི་ངོས་ནས་རྒྱ་ནག་དམར་ཤོག་གཞུང་ལ་སྐྱོན་བརྗོད་དང་ཉེས་ཆད་འགེལ་དགོས་པ་གསལ་བོར་བསྟན་ཡོད།རྒྱ་ནག་དམར་ཤོག་གཞུང་གིས་མྱུར་བ་མྱུར་ཏུ་བོད་མིའི་རང་སྲེག་ཞི་འབོད་ཀྱི་མངོན་འདོད་དང་དཀའ་སྡུག་སེལ་ཐབས་བྱེད་དགོས་པ་ཧ་ཅང་གལ་ཆེན་པོ་ཆགས་ཡོད།